અમદાવાદ– ગુજરાત ટેકનોલોજીકલ યુનિવર્સિટી(જીટીયુ)ના ઈન્ટિગ્રેટેડ ટ્રેઇનિંગ એન્ડ પ્લેસમેન્ટ સેલ તરફથી ૯ જાન્યુઆરીના રોજ કેન્દ્રીય નોકરી ભરતી ઝુંબેશ યોજવામાં આવશે. આ વખતે વિપ્રો ટેકનોલોજીસ કંપની આ ભરતી મેળામાં ભાગ લઈને વિદ્યાર્થી ઉમેદવારોને પસંદ કરશે. જીટીયુના વાઈસ ચાન્સેલર પ્રો.(ડૉ) નવીન શેઠે આ માહિતી આપતા કહ્યું હતું કે કોલેજોને આ બાબતની માહિતી ધરાવતો પરિપત્ર મોકલવામાં આવ્યો હતો. તેમાં ત્રણ હજારથી વધુ વિદ્યાર્થીઓએ રજીસ્ટ્રેશન કરાવ્યું હતું. આમાંના એક હજાર વિદ્યાર્થીઓને જીટીયુ તરફથી પસંદગી કરી અમદાવાદ બોલાવવામાં આવ્યા છે.